E-39 utbyggingen - Debattforum
Alternativer EiBee
Ser på forsiden av NRK.no og hører på nyhetene at enkelte røster mener samferdselsdepartementet bryter loven når store veiprosjekt i sin helhet finansieres med bompenger. I den forbindelse er det jo enkelt å vise til et kommunevedtak i Kristiansand der flertallet ønsket å bompengefinansiere utbyggingen av E- 39 framfor å vente på penger fra staten. Dette fordi flertallet av politikerne foretrakk å begynne utbyggingen umiddelbart. Kristiansand Venstre stemte mot bompengefinansiering. De så helt klart at denne utbyggingen var av nasjonal orden, og derfor ikke skulle belastes lokalbefolkningen.
Kan regjeringen/ departementet overstyre et slikt kommunalt vedtak? Hvis ikke kan vel heller ikke statsråden beskyldes for lovbrudd, for da er det vel lokalpolitikerne som vedtar bompengefinansiering som bryter loven?
Sikkert masse juridiske fiksfakserier i det området der. Tror nok staten har ganske store fullmakter til å overstyre lokaldemokratiet. Tenk f.eks på rovdyrvernet, kommunesammenslåing, lokaliseringa av skytefelt for forsvaret osv. Typiske saker der meningene deles mer etter hvor man kommer fra enn partitilhørighet.
Men jeg vet at det var en lovendring for noen år siden som økte kommunenes muligheter til på egen hånd å iverksette bompenger vesentlig. Det typiske som da skjer i ettertid er at staten strammer inn på pengesekken og møter kommunene med argumentet "Er dere ikke fornøyde med bevilgningene, så sett igang med bompenger davel, dere har har jo fått lov til det!"
Naive lokalpolitikere skjønte ikke at de med dette mistet en brekkstang overfor staten før etterpå. (Tiltross for advarsler fra skeptikerne.)
På toppen av det hele har vi en samferdselsminister som uttaler "Vi har de veian vi har" når hun slipper opp for argumenter i TV debattene. Sier endel om hvor mye hun mener bør gjøres med veinettet, eller hva?
At vei er dyrt i Norge er jo hevet over enhver tvil. MEN noen veier som kan betegnes som "hovedfartsårer" mener jeg ikke burde bompengefinansieres. Nettopp fordi disse hovedfartsårene kommer flere til gode enn selve bilistene. Henting og bringing av varer/ produkter/bulk osv langs disse veiene fører jo til at arbeidsplasser rundt om i landet kan opprettholdes. Da blir det feil for meg at en lokalbefolkning som normalt sett kunne ha klart seg med veien de har, eller mindre justeringer av denne, skal finansiere hele bøtteballetten!
Allerede nå har bompenge-tilhengerne greid å fordumme denne debatten slik at motstanderne stort sette femstår som bilgale Frp'ere. Selv om det forsåvidt kan stemme for meg, er det synd at debatten blir så endimensjonal. Nye, kritiske bompenge-røster blir raskt og effektiv fortiet ved å stappes inn i samme bås.
Bompenger er en svært u-effektiv innkrevingsmetode der 70% av pengene forsvinnner i administrasjon og avskriving av bomanlegget.